Bag uddelingen står Forskningsrådet for Kultur og Kommunikation, der vedlægger 100.000 kroner til formidling af resultater fra forskningen. Musikterapi-studiet i Aalborg får prisen for at have udviklet faget til et bredt sigtende og forskningsunderbygget fag med en stærk international placering. Musikterapi er et relativt ungt fag i sundhedsvæsenet, men anvendes blandt andet inden for psykiatri og institutioner til førskolebørn. Faget har i Aalborg udviklet sig fra 1982 og konsolideret sig som en af de første europæiske universitetsuddannelser i musikterapi. /ritzau/

Referat:
Prisen for et særligt dynamisk forskningsmiljø blev tirsdag uddelt til faget musikterapi på Aalborg Universitet.